# Aðalfundur Félags rannsóknastjóra á Íslandi

Matís, 30. apríl 2014, kl. 16:00

# Fundargerð

Mættir voru 12 félagsmenn en **7** þeirra höfðu atkvæðisrétt

## 1. Kosning fundarstjóra og fundarritara

Kristján Kristjánsson var kosinn fundarstjóri

Oddný S. Gunnarsdóttir var kosin ritari fundarins.

## 2. Skýrsla stjórnar lögð fram

Ásta Sif Erlingsdóttir, formaður stjórnar, kynnti skýrslu stjórnar og fór helstu verkefni stjórar.

-Kynnti heimasíðu félagsins sem opnuð á árinu.

-Jørgen Staunstrup frá Upplýsingatækniháskólanum í Kaupmannahöfn (IT University of Copenhagen) kynnti hvernig háskólinn hafði byggt upp og þróað fjármögnunarferla í rannsóknum (febrúar).

-Annedorte Vad deildarstjóri Rannsóknaþjónustu Verslunarháskólans í Kaupmannahöfn (CBS), kynnti hvernig háskólinn, nýtir PURE gagnagrunnin við umsýslu verkefna (september).

-John Westensee, formaður DARMA sem kynnti samstarf rannsóknastjóra bæði í Danmörku og á alþjóðavettvangi (desember).

- Félagið gerðist þátttakandi í COST verkefninu sem er samstarfsverkefni rannsóknastjóra í Evrópu. Ásta Sif Erlingsdóttir og Kristján Kristjánsson eru aðalmenn fyrir hönd félagsins. En auk þeirra hafa 4 aðrir félagar gefið kost á sér í verkefnið og verða þeir kvaddir til á haustdögum.

-Félagið gerðist aðildarfélagi að EARMA – evrópskum samtökum rannsóknastjóra. Félagsmenn ICEARMA geta tekið þátt í áhugaverðu starfi EARMA ss ráðstefnum.

-Samstarfsnefnd háskólanna, veitti styrk til félagsins að upphæð 500.000 kr.

Fundarmenn lýstu ánægju skýrsluna og störf stjórnar.

## 3. Reikningar lagðir fram til samþykktar

Kristján Kristjánsson, gjaldkeri félagsins, lagði fram reikninga félagsins og skýrði tekjur þess og gjöld. Reikningar félagsins voru einróma samþykktir.

3a**.** Kosning eftirlitsmanns: Björgvin Ægir Richardsson var kosinn eftirlitsmaður félagsins með öllum greiddum atkvæðum.

Kristján lagði til að á næsta ári verði reikningar sendir til allra félagsmann í byrjun árs. Var tillagan samþykkt.

## 4. Lagabreytingar

Engar lagabreytingar gerðar

## 5. Ákvörðun félagsgjalds

Formaður kynnti hugmyndir stjórnar um breytingu á félagsgjöldum. Kosið var um hvort félagsgjöld ársins 2015 ættu að haldast óbreytt (15.000 kr.) eða að lækka þau í 10. 000 kr. Árgjald 2015 verður 10.000 kr.

## 6. Kosning stjórnar

Ásta Sif Erlingsdóttir, Kristján Kristjánsson og Oddný S. Gunnardóttir voru aftur kosin í stjórn félagsins. Anna Kristín Daníelsdóttir og Ólöf Gerður Sigfúsdóttir hættu sem varamenn. Í þeirra stað voru kosin en Ingibjörg Lilja Ómarsdóttir og Hörður G. Kristinsson. Úr stjórn fóru Anna Kristín Daníelsdóttir og Ólöf Gerður Sigfúsdóttir.

## 7. Önnur mál

Félagsmenn vilja að félagið haldi áfram að hvetja stjórnvöld til að taka upp gagnagrunn um rannsóknir.

Áhugi er fyrir því að félagið hafi vinnusmiðju fyrir rannsóknastjóra og einnig fyrir rannsakendur og stefnt væri að því að félagsmenn fengju afslátt á þeim ráðstefnum / vinnusmiðjum.

Fjöldi félagsmanna á skrá er 35 en aðeins **12** þeirra hafa greitt félagsgjöld (29. apríl 2014). Stjórn félagsins mun hafa samband við skráða félagsmenn sem hvorki hafa sótt fundi eða greitt félagsgjöld hvort þeir hyggist vera áfram í félaginu eða ekki.

Félagsgjöld verða innheimt með reikningi á nafni einstaklinga og stofnunar árið 2015.

Félagsmenn geta ekki lánað „afleysurum“ aðgang sinn að félaginu eða systrafélögum.